**Հ Ի Մ Ն Ա Վ Ո Ր ՈՒ Մ**

 **Բյուջեում նախատեսվող փոփոխությունների**

Հաշվի առնելով, որ համայնքի կողմից ներկայացված սուբվենցիոն ծրագրերից ևս 3-ը անցել են հաստատման վերջնական փուլ և անհրաժեշտ է սկսել գնման գործընթաց, համայնքի բյուջեի ֆոնդային մասի եկամուտների պլանն ավելացնել 307041.568 հազար դրամով, / երեք հարյուր յոթ միլիոն քառասունմեկ հազար հինգ հարյուր վաթսունութ դրամ/, ֆոնդային բյուջեի պահուստային ֆոնդից կատարել հատկացում 37743.292 հազար դրամ, վարչական բյուջեի պահուստային ֆոնդից կատարել հատկացում ֆոնդային բյուջեին 183091.5 հազար դրամ և ֆոնդային բյուջեի ծախսային մասում պլանավորել հետևյալ ծրագրերը.

ա/ 04.2.4- 5112: Ծրագիր՝ Ոռոգում, հոդված՝ շենքերի և շինությունների կառուցում: Ծրագրի նպատակն է համայնքի Անգեղակոթ, Բռնակոթ, Որոտնավան բնակավայրերում կառուցել ոռոգման համակարգ: Ծրագրի արժեքը 337143.8 հազար դրամ է, որից համայնքի ներդրումը՝ 118000.3 հազար դրամ և պետության կողմից ներդրումը՝ 219143.5 հազար դրամ:

բ/ 06.6.1-5113: Ծրագիր՝ Բնակարանային շինարարություն, հոդված կապիտալ վերանորոգում: Ծրագրի նպատակն է Խանջյան 1ա, Սիսական 9, Սիսական 11, Սիսական 15, Սիսական 19, Սիսական 46, Արամ Մանուկյան 3, Ա.Ավետյան 1, Ա.Ավետյան 2, Ա.Ավետյան 4, Ա.Ավետյան 14, Ա.Ավետյան 15 բազմաբնակարան շենքերի տանիքների կապիտալ վերանորոգում: Ծրագրի արժեքը 150534.9 հազար դրամ է, որից համայնքի ներդրումը՝ 67740.7 հազար դրամ և պետության կողմից ներդրումը՝ 82794.2հազար դրամ:

գ/ 08.6.1-5113: Ծրագիր՝ Հանգիստ, մշակույթ և կրոն, հոդված կապիտալ վերանորոգում: Ծրագրի նպատակն է՝ Կ.Դեմիրճյանի անվան այգու, Բռնակոթ բնակավայրի հրապարակի կապիտալ վերանորոգում: Ծրագրի արժեքը 137759.7 հազար դրամ է, որից համայնքի ներդրումը՝ 82655.8 հազար դրամ և պետության կողմից ներդրումը՝ 55103.9 հազար դրամ:

դ/ Բյուջեում նախատեսվում է կատարել նաև ճշտում 06.4.1-5112 ծրագրի արժեքի մեջ՝ հաշվի առնելով մրցույթի հաղթող կազմակերպության առաջարկած գինը: Ընդամենը խնայողությունը կազմել է 83000.0 հազար դրամ, որից համայնքի կողմից ներդրման մասով՝ 33000.0 հազար դրամ, պետության կողմից սուբվենցիայի խնայողություն՝ 50000.0 հազար դրամ:

ե/ 09.1.1 ծրագրի 4511 հոդվածը նվազեցնել 10182.1 հազար դրամով՝ հաշվի առնելով 14 ՆՈՒՀ ՀՈԱԿ-ների կիսամյակի փաստացի խնայողությունը սննդի ձեռքբերման և աշխատավարձի հոդվածներում:

զ/ 08.2.3 ծրագրի 5129 հոդվածով նախատեսել 5000.0 հազար դրամ՝ Սիսիանի մշակույթի կենտրոնի համար տըեխնիկա և սարքավորումներ ձեռք բերելու նպատակով: Կցվում է տնօրենի գրությունը:

է/ Ծրագիր 06.3.1, հոդվածէ 5113: Համայնքի Բռնակոթ բնակավայրի ջրահեռացման համակարգի կապիտալ վերանորոգման համար նախատեսվում է ձեռք բերել 550.0 հազար դրամի խողովակ: Կցվում է քաղաքաշինության բաժնի պետի զեկուցագիրը:

ը/ Ծրագիր 04.2.1, հոդված 4241, համայնքի հողամասերի քարտեզների տրամադրում՝ 170.0 հազար դրամ:

**Ֆինանսատնտեսագիտական և սոցիալ-տնտեսական**

**զարգացման բաժնի պետ` Գ.Թունյան**

**02.07.2019 թ.**

**Տ Ե Ղ Ե Կ Ա Ն Ք**

Բյուջեի փոփոխություններով նախատեսվում է եկամուտների և ծախսերի ավելացում 307041.6 հազար դրամով:

 Պահուստային ֆոնդը կազմում է 0 դրամ:

**Ֆինանսատնտեսագիտական և սոցիալ-տնտեսական**

 **զարգացման բաժնի պետ` Գ.Թունյան**

**02.07.2019 թ.**